

כמה שעות לפני ניצחונו של שגיא מוקי והרגע המרגש בעת נגינת ההמנון, ערכה שרת התרבות מירי רגב ביקור במסגד שייח זייד באבו דאבי - מהמסגדים הגדולים והיפים בעולם, שנקרא על שם מייסד איחוד האמירויות, השייח זייד בן סולטן אל-מהיאן.

"היה חשוב להם מאוד שאגיע למסגד וכיבדתי את קדושת המקום". רגב באבו דאבי (צילום: חן קדם מקטובי)

המסגד, שיכול להכיל יותר מ־40 אלף בני אדם, כולל 82 כיפות וארבעה צריחים שגובהו של כל אחד מהם 107 מטר, והוא הוקם בעלות של יותר מחצי מיליארד דולר. במהלך הביקור ליווה את רגב האחראי על הספורט באמירות, מוחמד בן טאלב אדרעי.

(צילום: חן קדם מקטובי)

(צילום: חן קדם מקטובי)

(צילום: חן קדם מקטובי)

(צילום: חן קדם מקטובי)

(צילום: חן קדם מקטובי)

"היה חשוב להם מאוד שאגיע למסגד וכיבדתי את קדושת המקום", סיפרה רגב, שלבשה תלבושת מסורתית וחלצה נעליים לרגל הביקור. "חתמתי בספר האורחים של המסגד בעברית. רציתי להראות את האחווה שיכולה להיות בין יהודים למוסלמים, ולהושיט יד לשלום".

לאחר ניצחונו של מוקי אתמול בגרנד סלאם אבו דאבי, הושמעה בפעם הראשונה "התקווה" באמירות כשרגב, שהצטרפה למשלחת הישראלית לתחרות, עומדת לצד הפודיום ומזילה דמעה. השמעת התקווה באמירות נחשבת למקרה די נדיר, לאחר שבשנה שעברה לא הוצגו סממנים ישראליים בתחרות, והג'ודוקא הישראלי טל פליקר נאלץ לשמוע את המנון איגוד הג'ודו הבינלאומי לאחר שזכה במדליית זהב.